Alfred Döblin

Alfredas Dėblinas (, g. 1878 rugpjūčio 10, Ščecine – m. 1957 birželio 26 d.) – vokiečių rašytojas ir gydytojas.
Tėvas, Maksas Dėblinas, buvo žydas kalvis, motina – Sofija. Alfredas buvo vienas iš 5 vaikų. Mirė stipriai pašlijus sveikatai, o netrukus nusižudė ir jo žmona.

Gyvenimas ir kūryba 
Kai A. Dėblinui suėjo 10 metų, tėvas paliko šeimą ir motina su vaikas persikėlė į Berlyną. Dėl to nutrūko Alfredo Dėblino mokslai, jis juos užbaigia tik 1900 metų rugsėjį, ir po mėnesio pradeda studijuoti mediciną ir filosofiją Berlyno universitete. Studijas užbaigė Freiburge 1905 m. Po to kelerius metus čia dirbo psichiatru, o nuo 1911 iki 1933 metų Berlyne – gydytoju. Berlyne susipažino su jauna medicinos studente žydaite Erna Reis (1888 – 1957), su kuria 1912 m. susituokia ir susilaukia 4 sūnų. Tuo pat metu greta gydytojo darbo pradeda intensyviai rašyti pirmąjį romaną „Trys Vang Lūno šuoliai“, kuris išleidžiamas „S. Fischer Verlang“ leidykloje 1915 m.

Pasivadinęs Linkės Pooto slapyvardžiu, trečiojo dešimtmečio pradžioje parašo keletą politinių glosų ir esė. Rašytojas užmezga kontaktus su Berlyno ekspresionistais, kartu su Hervartu Valdenu įkuria literatūrinį susivienijimą „Der Sturm“ (). Viename Berlyno darbininkų kvartale pradeda ligonių kasos gydytojo veiklą, susiduria su žmonių skurdu, socialine neteisybe. Parašęs dar keturis romanus, jis sukuria vienintelį skaitytojų simpatijų susilaukusį romaną „Berlynas, Aleksandro aikštė“.

Persekiojamas nacių, A. Dėblinas 1933 m. per Ciurichą pabėga į Paryžių ir 1936 m. gauna Prancūzijos pilietybę. 1940 su žmona ir jauniausiu sūnumi emigruoja į JAV. Pasibaigus darbo sutarčiai su kino kompanija MGM, vieninteliu jo pajamų šaltiniu tampa socialinės išmokos ir aukos. Šiuo izoliacijos periodu jis priima katalikybę, tuo nustebindamas kolegas rašytojus.

1945 m. rugpjūtį Dėblinai gauna leidimą grįžti į Prancūziją. 1946 m. jis atvažiuoja į Vokietiją, tačiau jo kūrybos niekas nepastebi, todėl 1953 m. grįžta atgal į Paryžių. Beje, 1929 metais Vokietijoje pasigirdo balsų, siūlančių A. Dėbliną Nobelio premijai, tačiau ji buvo paskirta „amžinam“ jo konkurentui Tomui Manui.

Bibliografija 
 1912 Pienės nužudymas Die Ermordung Einer Butterblume
 1915 Trys Vang Lūno šuoliai Die Drei Sprünge Des Wang-Lun (The Three Leaps of Wang-Lun)
 Wadzeks Kampf Mit Der Dampfturbine
 Der Schwarze Vorhang
 1920 Valenšteinas Wallenstein
 1924 Kalnai, jūros ir gigantai Berge, Meere Und Giganten (Mountains, Seas and Giants)
 Die beiden Freundinnen und ihr Giftmord
 Reise in Polen (Journey To Poland)
 Manas
 Berlynas, Aleksandro aikštė Berlin Alexanderplatz
 Die Ehe
 Unser Dasein
 Babylonische Wandrung (Babylonian Wandering)
 Pardon wird nicht gegeben (4 Vols.) (Men Without Mercy)
 1937-1948 Šalis, kurioje nėra mirties Das Land ohne Tod
 1937-1941 "1918-ųjų lapkritis" November 1918
 Der unsterbliche Mensch
 Der Oberst und der Dichter
 Schicksalsreise (Destiny's Journey)
 Karl und Rosa (part of November 1918)
 1956 Hamletas, arba Ilgos nakties pabaiga Hamlet, Oder Die Lange Nacht Nimmt Ein Ende (Tales of a Long Night)
 Die Zeitlupe
 Aufsätze zur Literatur

Nuorodos 
 Alfred Döblin Society (German)
 Collection of links from Berlin university  (German)
 Döblin's Berlin novels
 novel Berlin Alexanderplatz 
 Döblin in Southern California 
 Döblin links at allLearn.com
 Döblin at kirijasto.sci.fi 
 First editions of Döblin’s works  (Documentation in German)
 Dr. A. W. Riley  fonds (Alfred Döblin scholar) at Queen's University Archives

Vokietijos rašytojai
Vokietijos gydytojai
Rašytojai ekspresionistai